Document ID: 32006D0374

KOMISIJOS SPRENDIMAS
2006 m. gegužės 22 d.
iš dalies keičiantis Sprendimą 2004/370/EB, leidžiantį naudoti tam tikrus kiaulių skerdenų klasifikavimo būdus Jungtinėje Karalystėje
(pranešta dokumentu Nr. C(2006) 1988)
(Tik tekstas anglų kalba yra autentiškas)
(2006/374/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1984 m. lapkričio 13 d. Tarybos reglamentą (EEB) Nr. 3220/84, nustatantį Bendrijos kiaulių skerdenų klasifikavimo skalę (1), ypač į jo 5 straipsnio 2 dalį,
kadangi:
(1)
1985 m. spalio 24 d. Komisijos reglamento (EEB) Nr. 2967/85, nustatančio išsamias Bendrijos kiaulių skerdenų klasifikavimo skalės taikymo taisykles (2), 2 straipsnio 1 ir 2 dalyse pateiktas būdas apskaičiuoti atvėsintos skerdenos svorį pagal šiltos skerdenos svorį.
(2)
Pagal Reglamento (EEB) Nr. 2967/85 2 straipsnio 3 dalies nuostatas ir nukrypstant nuo to paties reglamento 2 straipsnio 1 ir 2 dalių nuostatų, Komisijos sprendimu 2004/370 (3) Jungtinei Karalystei buvo leista skaičiuoti atvėsintos skerdenos svorį pagal išankstines absoliutaus svorio sumažėjimo skales.
(3)
Dėl techninių priežasčių Jungtinė Karalystė Komisijos paprašė atšaukti šią nukrypti leidžiančią nuostatą ir leisti taikyti Reglamento (EEB) Nr. 2967/85 2 straipsnio 1 ir 2 dalyse nurodytą atvėsintos skerdenos svorio apskaičiavimo būdą.
(4)
Todėl reikėtų atitinkamai iš dalies pakeisti Sprendimą 2004/370/EB.
(5)
Šiame sprendime numatytos priemonės atitinka Kiaulienos vadybos komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimas 2004/370/EB yra iš dalies keičiamas taip:
1)
išbraukiamas 5 straipsnis;
2)
išbraukiamas III priedas.
2 straipsnis
Šis sprendimas skirtas Didžiosios Britanijos ir Šiaurės Airijos Jungtinei Karalystei.
Priimta Briuselyje, 2006 m. gegužės 22 d.

Labels: 18
17
6